
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 117 

_ ~ 12 Φεβρουάριου 1998 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

ΑηιΗ Λ?Π420 

Καθορισμός γνωστικού αντικειμένου και εξεταστέας ύ¬ 
λης για τις εξετάσεις κατάρτισης πινάκων υποψηφίων 

εκπαιδευτικών Α/θμιας και Β/θμιας Εκπαίδευσης. 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 3 του άρθρου 6του Ν. 2525/97 

«Ενιαίο Λύκειο. και άλλες διατάξεις» (ΦΕΚ 

188/23.9.97/τ.Α). 

2. Των άρθρων 12, 13, 14 και 15 του Ν. 1566/85 (ΦΕΚ 
167/Α/85), όπως τροποποιήθηκε και ισχύει. 

3. Του Π.Δ. 611/1997 και 

4. Του Ν. 2190/94 (φεκ 28/Τ.Α/95) 

και τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Καθορίζουμε τα γνωστικά αντικείμενα στα οποία θα ε¬ 
ξεταστούν οι υποψήφιοι που θα λάβουν μέρος σε διαγω¬ 
νισμό που θα προκηρυχθεί κατά το έτος 1998 για την κα¬ 
τάρτιση πινάκων διοριστέων ως εκπαιδευτικών Α/θμιας 
και Β/θμιας εκπαίδευσης καθώς και την εξεταστέα ύλη 
αυτών κατά βαθμίδα εκπαίδευσης και κατά κλάδο και ει¬ 
δικότητες ως ακολούθως: 

Α. ΔΙΑΔΙΚΑΣΙΑ 

1. ΓΝΩΣΤΙΚΑ ΑΝΤΙΚΕΙΜΕΝΑ-ΘΕΜΑΤΙΚΕΣ ΕΝΟΤΗΤΕΣ. 

1 . ι Οι υποψήφιοι εκπαιδευτικοί εξετάζονται στις παρα¬ 
κάτω δύο μεγάλες θεματικές ενότητες. Η εξέταση για κά¬ 
θε θεματική ενότητα θα διαρκεί τέσσερις (4) τουλάχιστον 
ώρες. 

1.2 Πρώτη Θεματική ενότητα: Γνωστικό αντικείμενο 

Η εξέταση στην ενότητα αυτή έχει ως σκοπό να διαγνώ- 
σει το βαθμό κατοχής του γνωστικού αντικειμένου, το ο¬ 
ποίο θα κληθεί να διδάξει ο υποψήφιος ως εκπαιδευτικός. 

Η εξέταση για κάθε βαθμίδα εκπαίδευσης θα γίνεται ως 
εξής: 

I. Για τη δευτεροβάθμια εκπαίδευση: 

Η εξέταση έχει ως στόχο να ελέγξει αν ο υποψήφιος κα¬ 
τέχει το γνωστικό αντικείμενο της ειδικότητάς του και σε 


εύρος πολύ μεγαλύτερο από την ύλη που προβλέπεται 
στα προγράμματα σπουδώντου γυμνασίου και του λυκεί¬ 
ου. Θα δίδονται στον υποψήφιο θέματα που θα καλύ¬ 
πτουν όσο το δυνατόν μεγαλύτερο μέρος της εξεταζόμε¬ 
νης ύλης. 

II. Για την πρωτοβάθμια εκπαίδευση: 

(α) Δημοτική Εκπαίδευση 

Και εδώ η εξέταση έχει τους ίδιους στόχους όπως και 
στη δευτεροβάθμια εκπαίδευση. Τα γνωστικά αντικείμε¬ 
να στα οποία θα εξετάζονται οι υποψήφιοι εκπαιδευτικοί 
είναι: α) Γλώσσα και Λογοτεχνία και β) Βασικές μαθηματι¬ 
κές έννοιες και έννοιες των Φυσικών επιστημών. 

Η ύλη των γνωστικών αυτών αντικειμένων πρέπει να εί¬ 
ναι ευρύτερη από εκείνη που προβλέπεται στα προγράμ¬ 
ματα σπουδών της πρωτοβάθμιας εκπαίδευσης. 

(β) Π ροσχολική Αγωγή 

Δραστηριότητες για το Νηπιαγωγείο: Ψυχοκινητικού 
τομέα, Κοινωνικού-συναισθηματικού-ηθικού και Θρη¬ 
σκευτικού τομέα, Αισθητικού Τομέα, Νοητικού τομέα, του 
τομέα δεξιοτήτων και τους κύκλους εμπειριών και γνώσε¬ 
ων από το Φυσικό και Κοινωνικό Περιβάλλον. 

1.3 Η εξεταζόμενη ύλη τόσο για τους εκπαιδευτικούς 
της πρωτοβάθμιας όσο και για τους εκπαιδευτικοί^ της 
δευτεροβάθμιας εκπαίδευσης κατά ειδικότητα περιέχε- 
ται στο συνημμένο φυλλάδιο. 

1.4 Δεύτερη θεματική ενότητα: Διδακτική μεθοδολογία 
- Παιδαγωγικά θέματα 

Αυτή θα αποτελείται από δύο σκέλη: 
α) Διδακτική μεθοδολογία και ειδική διδακτική του γνω¬ 
στικού αντικειμένου και 
β) Γενικά ψυχοπαιδαγωγικά θέματα. 

Σκοπός της εξέτασης στα παραπάνω αντικείμενα είναι 
η αξιολόγηση του βαθμού στον οποίο οι υποψήφιοι κατέ¬ 
χουν βασικές παιδαγωγικές γνώσεις για να μπορούν: 
α) να οργανώνουν σωστά το διδακτικό τους έργο 
β) να αντιμετωπίζουν στην πράξη και σύμφωνα με το εν- 
δεδειγμένο παιδαγωγικό τρόπο τα προβλήματα της κα¬ 
θημερινής σχολικής ζωής 

γ) να βοηθούν το μαθητή στην προσαρμογή του στο 
σχολείο και να συμβάλλουν θετικά στην ανάπτυξη της 
προσωπικότητάς του 

δ) να κατανοούν το ρόλο του σχολικού θεσμού μέσα 
στην κοινωνία και την επίδραση που η τελευταία ασκεί σ’ 
αυτόν και 

ε) να είναι σε θέση να αντιμετωπίζουν κριτικά τη γνώση. 

1.5 Τα θέματα που θα δοθούν στους υποψηφίους δεν θα 
απαιτούν εξειδικευμένες γνώσεις (παιδαγωγικές ή ψυχο¬ 
λογικές θεωρίες, παιδαγωγικά συστήματα, Ιστορία της 
Αγωγής και της Εκπαίδευσης κ.λπ.), αλλά μια γενική παι¬ 
δαγωγική αντίληψη ως προς τον τρόπο αντιμετώπισης 
των σχετικών με την αγωγή και μάθηση ζητημάτων καθώς 
και βασικά γνωστικά στοιχεία, τα οποία υπάρχουν σε όλα 
τα αντίστοιχα ψυχοπαιδαγωγικά βιβλία. 

1.6 Η εξέταση αυτή να γίνεται ως εξής: 

α) Το πρώτο σκέλος επιδιώκει να ελέγξει αν οι υποψή¬ 
φιοι κατέχουν βασικές γνώσεις γύρω από τη μεθοδολογία 
της διδασκαλίας και αν είναι σε θέση να τις εφαρμόσουν 
στο σχεδίασμά μιας διδασκαλίας «επί χάρτου». Θα ανα- 
φέρεται ειδικότερα σε ζητήματα Ειδικής Διδακτικής των 
αντίστοιχων προ την ειδικότητα των υποψηφίων μαθημά¬ 
των (γενικοί σκοποί και ειδικοί στόχοι του μαθήματος, μέ¬ 
θοδοι και πορεία διδασκαλίας, διδακτικές ενέργειες, χρή¬ 
ση εποπτικών και άλλων διδακτικών μέσων, τρόποι και τε¬ 
χνικές αξιολόγησης των μαθητών). 

Στους υποψηφίους μπορεί να δοθεί μια διδακτική ενό¬ 
τητα σχετική με το μάθημα (ή τα μαθήματα) της ειδικότη¬ 
τάς τους και να τους ζητηθεί: α) να παρουσιάσουν ένα α¬ 
ναλυτικό σχέδιο στο οποίο θα εκθέτουν τον τρόπο διδα¬ 
σκαλίας και αξιολόγησής της και β) να αιτιολογήσουν με 
βάση τις παιδαγωγικές τους γνώσεις την άποψή τους. 
Μπορεί ακόμη να τους δοθεί ένα συγκεκριμένο σχέδιο μα¬ 
θήματος ή κάτι συναφές και να τους ζητηθεί να το σχο¬ 
λιάσουν ή να απαντήσουν σε ερωτήσεις που αναφέρονται 
σ’ αυτό. 

β) Το δεύτερο σκέλος θα αναφέρεται: 

(1) Στην πρακτική αντιμετώπιση ποικίλων ζητημάτων 
της καθημερινής σχολικής ζωής (π.χ. προβλήματα προ¬ 
σαρμογής και συμπεριφοράς στο σχολείο, προβλήματα 
μετάβασης από τη μία βαθμίδα στην άλλη, αμοιβές-ποι- 
νές μαθητών, κίνητρα, διαπροσωπικές σχέσεις και επικοι¬ 
νωνία στο σχολικό περιβάλλον, σχέσεις μεταξύ μαθητών 
- εκπαιδευτικών - γονέων, προβλήματα σχετικά μετηνπαι- 
δική ή την εφηβική ηλικία (ανάλογα με τη βαθμίδα), απλά 
μαθησιακά προβλήματα, κρούσματα νεανικής παραβατι- 
κότητας στο πλαίσιο του σχολείου, οικογενειακά ή προ¬ 
σωπικά προβλήματα των μαθητών, η αντιμετώπιση των ο¬ 
ποίων δεν απαιτεί ειδικές γνώσεις). 

(2) Σε γενικά παιδαγωγικά θέματα, που μπορεί να αφο¬ 
ρούν: α) τη σχέση σχολείου και κοινωνίας, β) το ρόλο του 
εκπαιδευτικού στο σύγχρονο σχολείο, γ) τις επιδράσεις 
του σχολείου στη διαμόρφωση της προσωπικότητας του 
ατόμου, δ) τους εξωσχολικούς παράγοντες αγωγής και ε) 


βασικά στοιχεία της δομής και λειτουργίας του ελληνικού 
εκπαιδευτικού συστήματος. 

1.7 Οι υποψήφιοι θα κληθούν να αναπτύξουν ένα θέμα 
από κάθε κατηγορία (1η και 2η) είτε υπό μορφή σύντομου 
δοκιμίου είτε υπό μορφή σχολίων σε σχετικό κείμενο ή να 
εκθέσουν τον τρόπο με τον οποίο θα αντιμετώπιζαν ένα 
συγκεκριμένο παιδαγωγικό πρόβλημα στην τάξη ή στο 
σχολείοτους και να αιτιολογήσουν τις απαντήσεις τους. 

1.8. Τα θέματα θα είναι χωριστά για κάθε ειδικότητα. 

Β. Κλάδοι - Ειδικότητες 

1. Τα γνωστικά αντικείμενα και η εξεταστέα ύλη αφο¬ 
ρούν τους παρακάτω κλάδους και ειδικότητες. 

Κλάδος ΠΕΙ Θεολόγων 
Κλάδος ΠΕΙ2 Φιλόλογων 
Κλάδος ΠΕ3 Μαθηματικών 
Κλάδος ΠΕ4 Φυσικών κ.λπ. 

Κλάδος ΠΕ5 Γαλλικής Γλώσσας 

Κλάδος ΠΕ6 Αγγλικής Γλώσσας 

Κλάδος ΠΕ7 Γερμανικής Γλώσσας 

Κλάδος ΠΕ8 Καλλιτεχνικών Μαθημάτων 

Κλάδος ΠΕ9 Οικονομολόγων 

Κλάδος ΠΕ10 Κοινωνιολόγων 

Κλάδος ΠΕ11 Φυσικής Αγωγής 

Κλάδος ΠΕΙ3 Νομικών και Πολιτικών Επιστημών 

Κλάδος ΠΕΙ5 Οικιακής Οικονομίας 

Κλάδος ΠΕΙ 9 Πτυχιούχοι Τμημάτων Πληροφορικής ΑΕΙ 

Κλάδος ΠΕ20 Πτυχιούχοι Τ μημάτων Πληροφορικής ΤΕΙ 

Κλάδος ΠΕ Δασκάλων 

Κλάδος ΠΕ Νηπιαγωγών 

2. Οι υποψήφιοιτων Κλάδων: ΠΕΙ, ΠΕ3, ΠΕ5, ΠΕ6, ΠΕ7, 
ΠΕ8, ΠΕ10, ΠΕ11 και ΠΕΙ 5 θα εξετασθούν στο γνωστικό 
αντικείμενο της ειδικότητάς τους και σε ύλη όπως αυτή 
προβλέπεται από τις διατάξεις της απόφασης αυτής. 

3. Οι υποψήφιοι του Κλάδου ΠΕ2 εξετάζονται σε θέμα¬ 
τα από τρία (3) γνωστικά αντικείμενα: Αρχαία Ελληνικά, 
Νέα Ελληνικά, Ιστορία. Κάθε υποψήφιος επεξεργάζεται 
δύο από τα παραπάνω γωνστικά αντικείμενα που αυτός 
θα επιλέγει. 

4. Οι υποψήφιοι του Κλάδου ΠΕ4 εξετάζονται σε δύο 
γνωστικά αντικείμενα: Το ένα είναι της κύριας ειδικότητάς 
τους και το άλλο από τα μαθήματα του Κλάδου τους 
(Φυσική, Χημεία, Βιολογία). 

5. Οι υποψήφιοι του Κλάδου ΠΕ9 εξετάζονται σε κοινά 
θέματα του Κλάδου τους. 

6. Οι υποψήφιοι του Κλάδου ΠΕΙ 3 εξετάζονται σε κοινά 
θέματα του Κλάδου τους. 

7. Οι υποψήφιοι του Κλάδου ΠΕΙ 9 και ΠΕ20 θα εξετα¬ 
σθούν σε κοινά θέματα. 

3) Τμημάτων Πλη- 

ραφοσικής 

ΤΗ!(ΠΕ20;. 


. Δίκτυα υπολογιστών (τοπικό και ιυρείας Περιοχής, διαδίκτυα 
αρχιτεκτονικές, πρωτόκολλα, τύποι συνδέσεων, εφαρμογές 
ΟΙιβπ1-$βινβΓ, διοίκηση δικτύου), 

2. Λειτουργικά συστήματα 

- Λειτουργίες και χαρακτηριστικά των .Λειτουργικών Συστημά¬ 
των, 

·- Κατηγορίες Λειτουργικών Συστημάτων 
-Διαχείριση ΟΡυ, μνήμης και περιφερειακών μονάδων, 

- Σύστημα αρχείων. 

3. Προνοαυυστκτυάο υπολογιστών 

- Προσδιορισμός ανάλυσης προβλήματος. 

■ Σχεδίαση λύσης προβλήματος. 

- Αλγοριθμική επίλυση προβλήματος. 

- Κωδικοποίηση σε γλώσσα προγραμματισμού (σε οποιαδήπο¬ 
τε από αυτές που προβλέπονται στα Α.Π.). 


- Κατηγορίες. 

- Γενικά χαρακτηριστικά. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 1998 

οι ΥΠΟΥΡΓΟΙ 

ΕΣΩΤ/ΚΩΝ, ΔΗΜ. ΔΙΟΙΚΗΣΗΣ ΕΘΝΙΚΗΣ ΠΑΙΔΕΙΑΣ 

ΑΛ. ΠΑΠΑΔΟΠΟΥΛΟΣ ΓΕΡ. ΑΡΣΕΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






